На основу решења Привредног суда у Нишу 1. Ст. бр. 43/2010 од 28.02.2010. године и закључка Привредног суда у Нишу 1. Ст бр. 43/2010 (веза 25/2009) од 19.02.2010. године, а у складу са члановима 109. 110. и 111. Закона о стечајном поступку («*Службени гласник РС*» *бр. 84/2004, 85/2005*) и Националним стандардом бр. 5 - Националним стандардом о начину и поступку уновчења имовине стечајног дужника («*Службени гласник РС*» *бр. 43/2005*), стечајни управник стечајног дужника

**АД «INEX-ANGROPROMET» Пирот у стечају, ул. Николе Пашића бб**

**ОГЛАШАВА**

**продају непокретне имовине стечајног дужника јавним прикупљањем понуда**

|  |  |  |
| --- | --- | --- |
| **Предмет продаје:** | **Процењена вредност (дин.)** | **Депозит (дин.)** |
| **Oбјекат интерног назива «Продавница Партизан», нето површине 60,90 м2, а који чини пословни простор уписан у катастру непокретности као:**   * **посебни део бр. 1**, на улазу **1**, описан као - пословни простор - једна просторија трговине - «продајни део», површине 30 м2, **у приземљу** породичне стамбене **зграде** **бр 1**, на кат. парцели бр**. 2923/1,** уписан у у листу непокретности бр. **1173 КО Пирот -ван варош**, на адреси Сврљишки одред бр. 13, уписан као својина стечајног дужника и * **посебни део бр. 1**, на улазу **1**, описан као - пословни простор - једна просторија трговине - «магацин», површине 29 м2, **у приземљу** породичне стамбене **зграде** **бр 2**, на кат. парцели бр**. 2923/1,** уписан у у листу непокретности бр. **1173 КО Пирот-ван варош**, на адреси Сврљишки одред бр. 15, уписан као својина стечајног дужника. | **1.193.130,00** | **238.626,00** |

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће имају сва правна и физичка лица која:

1. Након добијања профактуре изврше уплату на текући рачун стечајног дужника ради откупа продајне документације износу од **30.000,00 динара**. Профактура се може преузети сваког радног дана у периоду од **9:00 – 16:00** часова, уз обавезну телефонску најаву поверенику стечајног управника, на адреси: ул. Народних Хероја 11, Пирот. Рок за откуп продајне документације истиче закључно са **16.06.2020. године**;
2. Уплате **депозит** на текући рачун стечајног дужника број: **205-205749-52** отворен код «**Комерцијалне банке» ад Београд**, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита истиче закључно са **16.06.2020. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, ул. Теразије бр. 23, VI спрат, Београд, најкасније **16.06.2020. године** до **15:00 часова** по Београдском времену (GMT+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **29.07.2020. године**.
3. потпишу изјаву о губитку права на враћање депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје, сваким радним даном од 9 до 15 часова (уз обавезну телефонску најаву поверенику стечајног управника).

**Затворене понуде достављају се на адресу:** Агенција за лиценцирање стечајних управника – Центар за стечај, Теразије бр. 23, Београд, III спрат**.**

**Крајњи рок за достављање понуда је 23.06.2020. године до 10:45 часова**.

**У разматрање ће се узети само понуде у писаној форми, достављене у запечаћеним ковертама са назнаком** «**Понуда» на коверти, називом стечајног дужника и које пристигну на назначену адресу до назначеног времена.**

**Запечаћена коверта треба да садржи:**

- пријаву за учешће у поступку јавног прикупљања понуда;

- потписану понуду, уз навођење јасно одређеног износа за куповину предмета продаје;

- доказ о уплати депозита или копију банкарске гаранције;

- потписану изјаву о губитку права на повраћај депозита;

- извод из регистра привредних субјеката и ОП образац, ако се као потенцијални купац пријављује правно лице;

- овлашћење за заступање, oдносно предузимање конкретних радњи у поступку продаје (за пуномоћнике).

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

**Јавно отварање понуда одржаће се дана 23.06.2020. године у 11:00 часова** (15 минута по истеку времена за прикупљање понуда) на адреси:Агенција за лиценцирање стечајних управника-Центар за стечај, Теразије бр.23, Београд, III спрат, у присуству комисије за отварање понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **3 радна дана** од дана пријема обавештења о прихватању понуде.

Проглашени купац је дужан да уплати преостали износ купопродајне цене у року од **10 радних дана** од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од 8 дана од дана одржавања јавног прикупљања понуда. Понуђач губи право на повраћај депозита уколико:

- не поднесе понуду, или поднесе понуду која не садржи обавезне елементе,

- не потпише купопродајни уговор, или

- буде проглашен за купца, а не уплати купопродајну цену у предвиђеном року и на прописани начин.

**Порезе и трошкове који произлазе из закљученог купопродајног уговора у целости сноси купац.**

Овлашћено лице, повереник стечајног управника Горан Пауновић, контакт телефон: 066/ 32 00 90, мејл: goran\_paunovic@yahoo.com.